
ŠAKIŲ RAJONO SAVIVALDYBĖS  TARYBA

SPRENDIMAS

Dėl  PALUOBIŲ PAGRINDINĖS  MOKYKLOS DIREKTORIAUS 2009 METŲ VEIKLOS ATASKAITOS 
2010 m. gegužės 27  d. Nr.T-145
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Paluobių pagrindinės mokyklos direktoriaus 2009 metų veiklos ataskaitai (pridedama).

2010 m. gegužės 27 d. sprendimu Nr.T-145

ŠAKIŲ RAJONO SAVIVALDYBĖS

PALUOBIŲ PAGRINDINĖ MOKYKLA

Kodas 190822765, LT – 71246, Bažnyčios g. 7, Paluobiai, Šakių raj, tel. ir faksas 8 345 49 714, el. paštas   palmok@one.lt
Šakių rajono savivaldybės tarybai

2009 – ŲJŲ METŲ ATASKAITA

2010-05-12

  1. Bendros žinios apie švietimo įstaigą.  Paluobių pagrindinėje mokykloje 2009 m. rugsėjo 1 d. mokslo metus pradėjo 143 mokiniai. Buvo suformuota 11 klasių komplektų: priešmokyklinio ugdymo grupė ir 1 – 10 klasės. 

    Mokykloje dirba 41 darbuotojas: 23 pedagoginiai ir 18 nepedagoginių.

   2. Įstaigos 2009 m. tikslai ir uždaviniai, jų įgyvendinimas.  2009 m. mokyklos bendruomenė vykdydama savo veiklą siekė formuoti geresnį mokyklos įvaizdį, užtikrinant gerą pagrindinio ugdymo kokybę. Svarbiausi uždaviniai buvo: ugdyti dabarties žmogui būtinas kompetencijas, mokyklos darbą organizuoti taip, kad mokymosi krūvis atitiktų mokinių sveikatos reikalavimus. Vienas iš uždavinių buvo į mokyklos veiklą įtraukti tėvus ir miestelio bendruomenę. Nuo 2009 m. rugsėjo 1 d. pagal atnaujintas Bendrąsias programas pradėta dirbti 1, 3, 5, 7, 9 klasėse. Siekiant tikslo ir uždavinių įgyvendinimo mokykloje buvo atliekamos apklausos ir tyrimai dėl popamokinės veiklos organizavimo gerinimo,  namų darbų skyrimo, mokymosi motyvacijos gerinimo ir kt. Tyrimuose dalyvavo mokiniai, mokytojai ir tėvai. Aktualūs klausimai buvo analizuojami mokytojų tarybos posėdžiuose (,,Piliečio ugdymas mokykloje bendraujant ir bendradarbiaujant su mokinių šeimomis“, ,,Darbas pagal atnaujintas Bendrąsias programas“, ,,Mokymo individualizavimas ir diferencijavimas kaip viena iš ugdymo proceso tobulinimo priemonių“), tėvų susirinkimuose, metodinių grupių, direkciniuose pasitarimuose.

  3. Įstaigos veikla pagal įgyvendinamas programas. Mokykloje įgyvendinamos priešmokyklinio, pradinio ir pagrindinio ugdymo programos. 2009 m. sausio 1d.  priešmokyklinio ugdymo grupę lankė 13 vaikų. 1 – 4 klasėse mokėsi 60 mokinių, 5 – 8 klasėse – 50, 9-10 klasėse – 23 mokiniai. Jungtinių klasių komplektų mokykloje nėra. 2008 m. mokykloje mokėsi 130 mokinių.

    Pradinio ugdymo programa įgyvendinama pagal antrąjį ugdymo plano variantą. Mokykloje ankstyvasis užsienio kalbų mokymas vykdomas antraisiais – ketvirtaisiais pradinio ugdymo programos metais. 4 – os klasės mokinių pasiekimai vertinami aprašu pagal išsilavinimo standartus.

    Baigusieji pradinio ugdymo programą, mokslą tęsia pagal pagrindinio ugdymo programą. Antroje pagrindinio ugdymo programos  dalyje mokykla pasiūlė 8 klasėje informacinių technologijų kursą, lietuvių kalbos ir matematikos modulius 9 – 10 klasėse.

    2008-2009 m. m. mokykloje nebuvo komplektuojama 10 klasė, neorganizuotas PUPP.

    Lyginant su 2008 m. daugėja praleistų pamokų skaičius, tačiau didžioji dauguma jų pateisintos (88 proc.).

    Kurso kartoti  palikta 1 mokinė.

    4. Specialiųjų poreikių vaikų ugdymas. 2009 m.specialiųjų poreikių vaikams pagalbą teikė logopedas ir spec. pedagogas, mokytojo padėjėjas. Specialiojo pedagogo ir logopedo užsiėmimus lankė 30   mokinių. Iš jų 4 mokiniai iš atskirų dėstomų dalykų buvo ugdomi pagal adaptuotas ir modifikuotas programas,su kalbos ir kitais komunikacijos sutrikimais – 26 mokiniai. Įrengtas logopedės kabinetas. Tėvų susirinkime paskaitą skaitė PPT komanda, pedagogai  palaikė ryšį su spec. poreikių mokinių tėvais.

    5. Olimpiadų, konkursų, parodų, varžybų rezultatai.

    2009 m. Paluobių pagrindinės mokyklos mokiniai dalyvavo renginiuose: 

    Savivaldybėje:

    Rajono smiginio varžybos,

    Olimpinio festivalio keturkovės varžybos (3 vieta, mergaitės)

    Olimpinio festivalio kroso estafečių varžybos (2 vieta)

    Olimpinio festivalio atskirų rungčių varžybos(2 pirmosios 1 antroji 1 trečioji v.- komandinė II v.),  

    Rajono vaikų lengvosios atletikos pirmenybės ( 2 vieta)

    Rajono jaunučių sporto žaidynės (2 pirmos 1 antroji 1 trečioji)

    Rajono bendrojo lavinimo kvadrato varžybos,  

    Rajoninė 9-10kl. biologijos olimpiada (1 vieta pagr. m-klų tarpe), 

    Rajoninė geografijos olimpiada (3 vieta),

    Pradinių klasių  rašymo k. (3 vieta)

    Pradinių klasių matematikos k. (3 vieta)

    Rajoninė matematikos olimpiada,

    Rajoninė technologijų olimpiada,

    Šakių rajono atviras džiudžitso čempionatas 

    Rajoninės moksleivių krepšinio varžybos, 

    Piešinių konkursas priešgaisrine tema

    Regioniniuose:

    Marijampolės apskrities konkursas ,,Skulptūra iš atliekų“ 

    Respublikiniuose ir tarptautiniuose:

    Tarptautiniame Kengūros konkurse

    Konkurse ,,Gintaro kelias“

    Konkurse ,,Eruditus“

    Kalbų kengūros konkurse.

    Lietuvos ir Brazilijos džiudžisto čempionatas

    Piešinių konkursas ,,Mano draugas“.

6. Pedagogų ir vadovų veikla  (atestacija 2009 m., kvalifikacijos kėlimas,   ryškiausi metodiniai darbai, leidybinė veikla)  
  2009 m. mokykloje atestavosi spec. pedagogas, suteikta vyr. spec. pedagogo kvalifikacinė kategorija. Visi mokytojai lankė seminarus Jurbarko, Marijampolės švietimo centruose, mokykloje organizuoti seminarai apie mokymosi motyvaciją, individualizavimą ir diferencijavimą ugdymo procese (lektoriai iš Marijampolės kolegijos).
7. Mokyklos įgyvendinti projektai, gavę papildomą finansavimą per įvairius programų projektus.

 Vaikų  socializacijos projektui ,,Maloniai ir tikslingai praleistas laikas – gražesnė ateitis“ skirta 500 Lt.

8. Mokyklos kultūros ir tradicijų formavimas 2009 m., informacijos sklaida bendruomenei.

Tradicinės mokyklos šventės ir renginiai: Rugsėjo pirmoji, mokytojų diena, kalėdinis karnavalas, Sausio 13-oji, Vasario 16-oji, Kovo 11-oji, Žemės diena, Motinos diena. Birželio 1-ąją mokykloje vyksta vaikų teatrų festivalis ,,Girinukas“. Spalio mėnesį vyksta tradicinis Paluobių, Šedvygų kaimo kapinių tvarkymas. Renginiuose dalyvauja mokinių tėvai, miestelio gyventojai, ikimokyklinio amžiaus vaikai. Apie mokyklos veiklą galima pasiskaityti internetiniame puslapyje, rajono spaudoje. Tėvai gauna išsamią informaciją tėvų susirinkimų, tradicinės mokyklos šventės metu. Mokytojai ir mokiniai formuoja naujas tradicijas: aktyviai dalyvauja respublikinėje akcijoje ,,Darom“, Tolerancijos, Veiksmo savaitės renginiuose.

9. Mokyklos ryšiai (socialiniai partneriai Lietuvoje).

Pirmiausia mokykla palaiko ryšius su savivaldybės švietimo ir sporto skyriumi. Jie palaikomi per mokyklos vadovą.

Geri mokyklos santykiai su miestelio bažnyčia, kultūros darbuotojais, IĮ ,,Nauvilė“, AB ,,Noragra“ atstovais. Mokykla gražiai bendrauja su Griškabūdžio seniūnija: paramą teikia jos socialiniai darbuotojai.

Bendri socializacijos, sportiniai ir kiti projektai mokyklą sieja su Sintautų, Sudargo, Beržynų, Kazlų Rūdos savivaldybės Jankų pagrindine, Griškabūdžio vidurine mokykla.

10. Įstaigos mokymo bazės pokyčiai (vadovėliai, mokymo priemonės, kompiuteriai, suolai, kita ugdymo aplinka).

Naujų vadovėlių įsigyta už 7557,85 Lt., mokymo priemonių už 3527,13 Lt., kompiuterių už 3196 Lt., už 4662,38 Lt buvo nupirktos kitos ugdymo priemonės.

11. Įstaigos pastatų ir mokymo patalpų pokyčiai (remonto, rekonstrukcijos darbai).

Remonto darbams buvo skirta 18850 Lt. Dažytos klasių grindys, pakeisti langai .

12. Įstaigos finansavimas 2009 m.

Patvirtinti asignavimai 2009 m. iš viso: 1076,3 tūkst. Litų.

	Eil. Nr.
	Lėšos
	Planuotos (tūkst. Lt)
	Realiai gautos (tūkst. Lt)

	1.
	Krepšelio
	753,3
	753,3

	2.
	Aplinkos
	313,6
	313,6

	3.
	Pavėžėjimo
	8,8
	8,8

	4.
	Specialiųjų programų 
	0,6
	0,6

	
	Iš viso:
	1076,3
	1076,3


              Įsiskolinimo 2009 -  12 – 31 d. mokykla neturėjo.

        Kitos gautos lėšos:

	Eil. Nr.
	Paskirtis
	Lėšos (tūkst. Lt)

	1.
	Mokinių nemokamas maitinimas
	66,8

	2.
	Parama soc. remtinų šeimų vaikams mokymo priemonėms įsigyti
	12,9

	3.
	Viešųjų darbų programos įgyvendinimas
	-

	4.
	Ugdymo proceso literatūros, ankstyvojo užsienio kalbos mokymo priemonių, valstybės paramą gaunančių mokinių vadovėlių įsigijimas
	-


13. Įstaigos pagrindinės problemos  2009 m. ir veiklos perspektyvos 20010 m. 
Pedagogai jaučia, kad mažėja mokymosi motyvacija mokinių tarpe.  Vienas iš veiklos uždavinių turi būti motyvacijos didinimas. Todėl mokytojų kolektyvas stengsis  kūrybingai dirbti pagal atnaujintas bendrąsias programas.  Mokyklai aktualu savo veiklą planuoti taip, kad ji būtų patraukli kuo didesniam mokinių skaičiui. Todėl dėmesys skiriamas ne tik pamokoms, bet ir įdomiam neformaliajam ugdymui. Mokyklos mikrorajone nemaža daugiavaikių šeimų, šeimų, kuriose tėvai bedarbiai. Todėl vienas iš uždavinių - bendravimas su tėvais, miestelio bendruomene.

Mokyklos direktorius                                




Algirdas Buragas

